Lair lan gedhé ing New York City, Karp miwiti kariere minangka pegawé magang ing perusahaan animasi Frederator Studios duweke Fred Seibert. Karp banjur nyambut gawé ing forum rumah tangga UrbanBaby nganti forum mau didol ing CNET taun 2006. Karp yasa perusahaan konsultasi perangkat lunake dhéwé, Davidville. Ing kono dhèwèké ketemu karo teknisi komputer Marco Arment lan nggarap sapérangan proyek pesanan klien. Nalika ana celah antarkontrak taun 2006, saklorone wiwit nggarap sawijining situs web mikroblog kang diluncurake ing bulan Fèbruari 2007 kanthi jeneng Tumblr. Per 19 Mèi 2013, Tumblr duwé punjul 108 juta pangguna. Taun 2010, dhèwèké mlebu pratélan 35 inovator paling apik ing donya sangisore 35 taun kang disusun MIT Technology Review TR35. Menurut George Stephanopoulos, Karp ya iku "CEO hipster sajati".